Slovenska kronika, 14.7.2010


Naslov: Razstave na gradu Rajhenburg
Napoved za voditelja:

T- Brestanica /
X- Snemalec in montažer Tomi Naglič /
V teh vročih poletnih dneh pa še povabilo. Vabimo vas, da se ohladite v prostorih Rajhenburškega gradu, kjer so pred dnevi odprli razstavo starih razglednic Brestanice. To je pripravil zgodovinar in zbiratelj Jani Zakšek in jih razdelil v 11 tematskih sklopov, v vsakem pa je 15 starih podob Brestanice oziroma Rajhenburga, kot se je včasih imenoval. Nadvse zanimivo razstavo je dopolnil še akademski slikar in fotograf Rajko Čuber, ki je fotografiral domači kraj iz enakih zornih kotov, kot so to naredili nekoč. V hodniku gradu pa je na ogled razstava z naslovom »Izgnani z domov 1941-1945«, ki je posvečena 65 letnici vrnitve gorenjskih izgnancev druge svetovne vojne. Razstavo je pripravil Gornjesavski muzej iz Jesenic pod vodstvom Irene Lačen Benedičič. Ta razstava lepo dopolnjuje stalno zbirko o izgnancih, obe občasni pa bosta na ogled do konca poletja.
